16. 7. 90 Επίσημη Εφημερίδα των Ευρωπαϊκών Κοινοτήτων Αριθ. C 174/35 
7. Οι γνώσεις που αποκτώνται κατά την εκτέλεση των έργων διαδίδονται, αφενός, στο πλαίσιο του ειδικού 
προγράμματος καν, αφετέρου, μέσω συγκεντρωτικής δράσης, σύμφωνα με την απόφαση που αναφέρεται στο άρθρο 
4 τρίτο εδάφιο της απόφασης 90/221/Ευρατόμ, ΕΟΚ. 
Πρόταση απόφασης του Συμβουλίου περί θεσπίσεως ειδικού προγράμματος έρευνας και τεχνολογικής 
ανάπτυξης στον τομέα των μετρήσεων και δοκιμών (1990-1994) 
COM(90) 157 τελικό — SYN 262 
(Υποβλήθηκε από την Επιτροπή στις 3 Μαΐου 1990) 
(90/C 174/05) 
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, 
Έχοντας υπόψη: 
τη συνθήκη για την ίδρυση της Ευρωπαϊκής Οικονομικής 
Κοινότητας, και ιδίως το άρθρο 130 Ο παράγραφος 2, 
την πρόταση της Επιτροπής, 
Σε συνεργασία με το Ευρωπαϊκό Κοινοβούλιο, 
Έχοντας υπόψη τη γνώμη της Οικονομικής και Κοινωνικής 
Επιτροπής, 
Εκτιμώντας: 
ότι, με την απόφαση 90/221/Ευρατόμ, ΕΟΚ(-), το Συμβούλιο 
έχει θεσπίσει το τρίτο πρόγραμμα-πλαίσιο για τις κοινοτικές 
δράσεις έρευνας και τεχνολογικής ανάπτυξης (1990-1994) στο 
οποίο καθορίζονται ιδίως οι δραστηριότητες που πρέπει να 
αναληφθούν στον τομέα των μετρήσεων και δοκιμών 
ότι η παρούσα απόφαση πρέπει να ληφθεί με βάση τα σημεία 
αιτιολογικής σκέψης που εκτίθενται στο προοίμιο της εν 
λόγω απόφασης· 
ότι το άρθρο 130 Ι της συνθήκης προβλέπει ότι η εφαρμογή 
του προγράμματος-πλαισίου πραγματοποιείται μέσω ειδικών 
προγραμμάτων που αναπτύσσονται στο εσωτερικό κάθε δρά­
σης· 
ότι το Κοινό Κέντρο Ερευνών, από την πλευρά του, συμβάλ­
λει στην υλοποίηση των εν λόγω δράσεων με το δικό του 
πρόγραμμα-
ότι είναι σκόπιμο να εκτιμηθεί το ποσό των κοινοτικών χρη­
ματοδοτικών πόρων που απαιτείται για την εκτέλεση του 
παρόντος ειδικού προγράμματος· ότι το οριστικό ποσό 
πρόκειται να καθοριστεί από την αρμόδια επί του προϋπολο­
γισμού αρχή σύμφωνα με τις δημοσιονομικές προοπτικές που 
καλύπτουν την περίοδο 1988-1992, και περιλαμβάνονται στη 
διοργανική συμφωνία της 29ης Ιουνίου 1988 (*), καθώς και 
σύμφωνα με τις ενδεχόμενες μελλοντικές δημοσιονομικές 
προοπτικές που καλύπτουν την περίοδο 1993/94* 
(') ΕΕ αριθ. L 117 της 8. 5. 1990, σ. 28. 
(2) ΕΕ αριθ. L 185 της 15. 7. 1988, σ. 33. ότι, δυνάμει του άρθρου 4 και του παραρτήματος Ι της απόφα­
σης 90/221/Ευρατόμ, ΕΟΚ, το ποσό που θεωρείται απαραί­
τητο για το σύνολο του προγράμματος-πλαισίου καλύπτει 
ποσό 57 εκατομμυρίων Ecu για τη συγκεντρωτική δραστηριό­
τητα διάδοσης και αξιοποίησης των αποτελεσμάτων, το οποίο 
κατανέμεται κατ'αναλογία του ποσού που προβλέπεται για 
κάθε δράση· ότι η σπουδαιότητα του παρόντος ειδικού προ­
γράμματος στο πλαίσιο της δράσης «Βιομηχανικές τεχνολο­
γίες και τεχνολογίες υλικών» οδηγεί σε μείωση των 
αναγκαίων για το παρόν πρόγραμμα προβλεπόμενων χρη­
ματοδοτικών πόρων κατά 0,5 εκατομμύρια Ecu, που διατί­
θενται στις προαναφερόμενες συγκεντρωτικές δραστηριότη­
τες, προκειμένου να τηρούνται οι διατάξεις του άρθρου 130 
Ξ παράγραφος 2 δεύτερη πρόταση της συνθήκης· 
ότι η εκτέλεση του παρόντος προγράμματος πρέπει να δια­
σφαλίζεται από την Επιτροπή· ότι, προκειμένου να διευκολύ­
νεται η Επιτροπή κατά την εκπλήρωση της αποστολής της, 
τα κράτη μέλη οφείλουν, δυνάμει του άρθρου 5 της συνθήκης, 
να παρέχουν σ'αυτή κάθε αναγκαία βοήθεια, ιδίως στο πλαί­
σιο επιτροπής· 
ότι το παρόν πρόγραμμα πρέπει να εκτελεστεί κυρίως με την 
επιλογή έργων έρευνας και ανάπτυξης προκειμένου τα έργα 
αυτά να είναι δυνατόν να επωφεληθούν από την κοινοτική 
συμμετοχή· ότι η Επιτροπή οφείλει να παροτρύνει την 
υποβολή προτάσεων για παρόμοια έργα, με τη συνήθη διαδι­
κασία των προσκλήσεων προς υποβολή προτάσεων που δημο­
σιεύονται στην Επίσημη Εφημερίδα των Ευρωπαϊκών Κοινο­
τήτων 
ότι είναι σκόπιμο να προβλεφθεί επίσης ειδική διαδικασία 
που αποβλέπει στη διατήρηση ορισμένης ευελιξίας η οποία 
επιτρέπει στην Επιτροπή, ενόψει της συνεχούς εξέλιξης και 
της σταδιακής επίσπευσης της τεχνολογικής προόδου, να 
λαμβάνει επίσης υπόψη τις αυθόρμητες προτάσεις που συμβι­
βάζονται προς τους στόχους του προγράμματος· 
ότι κατά την επιλογή των έργων που πρόκειται να πραγματο­
ποιηθούν στο πλαίσιο του προγράμματος πρέπει να αποδί­
δεται ιδιαίτερη προσοχή στην αρχή της οικονομικής και 
κοινωνικής συνοχής της Κοινότητας, στο διακρατικό χαρα­
κτήρα των έργων καθώς και στη χορηγητέα ενίσχυση στις 
μικρομεσαίες επιχειρήσεις-
ότι η Επιτροπή είναι σε θέση να προτείνει και το Συμβούλιο 
να εγκρίνει συμπληρωματικά προγράμματα προσφεύγοντας 
Αριθ. C 174/36 Επίσημη Εφημερίδα των Ευρωπαϊκών Κοινοτήτων 16. 7. 90 
στα μέσα που προβλέπονται στα άρθρα 130 Κ, 130 Λ ή 130 Ν 
της συνθήκης, μόνο με βάση την εμπειρία που έχει αποκτηθεί 
κατά την εκτέλεση του παρόντος προγράμματος εφόσον αυτά 
συμβάλλουν στην επίτευξη των στόχων του προγράμματος, 
σύμφωνα με τη δυνατότητα που παρέχει το άρθρο 2 παράγρα­
φος 2 της απόφασης 90/221/Ευρατόμ, ΕΟΚ 
ότι σύμφωνα με το άρθρο 130 Ζ της συνθήκης, οι δράσεις που 
αναλαμβάνει η Κοινότητα προκειμένου να ενισχυθούν οι 
επιστημονικές και τεχνολογικές βάσεις της ευρωπαϊκής βιο­
μηχανίας και για να ευνοηθεί η ανάπτυξη της ανταγωνιστι­
κότητας της, καλύπτουν τη συνεργασία στον τομέα της έρευ­
νας και τεχνολογικής ανάπτυξης με τις τρίτες χώρες και 
τους διεθνείς οργανισμούς· ότι η συνεργασία αυτή μπορεί 
να αποβεί ιδιαίτερα εποικοδομητική για την ανάπτυξη του 
παρόντος προγράμματος· 
ότι είναι ανάγκη, όπως προβλέπεται στο παράρτημα II της 
απόφασης 90/221/Ευρατόμ, ΕΟΚ, τα πειραματικά εργαστήρια 
των κρατών μελών να διαθέτουν τα τεχνικά μέσα που απαιτού­
νται για τη διεξαγωγή μετρήσεων και δοκιμών με τρόπο ενιαίο 
για να είναι δυνατόν να αναγνωρίζεται η αξιοπιστία των 
αντιστοίχων αποτελεσμάτων 
ότι ζητήθηκε η γνώμη της Επιτροπής Επιστημονικής και 
Τεχνικής Έρευνας (CREST), 
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: 
Άρθρο 1 
Θεσπίζεται ειδικό πρόγραμμα έρευνας και τεχνολογικής 
ανάπτυξης για την Ευρωπαϊκή Οικονομική Κοινότητα στον 
τομέα των μετρήσεων και δοκιμών, όπως ορίζεται στο παράρ­
τημα Ι, για περίοδο πέντε ετών, από 1ης Ιανουαρίου 1990. 
Άρθρο 2 
1. Το συνολικό ύψος των κοινοτικών δαπανών, που κρίνεται 
αναγκαίο για την εφαρμογή της δράσης που θεσπίζεται με 
την παρούσα απόφαση ανέρχεται σε 140 εκατομμύρια Ecu. 
Στο ποσό αυτό περιλαμβάνονται 50 εκατομμύρια Ecu, που 
προορίζονται για την πραγματοποίηση των θεσπιζόμενων με 
την παρούσα απόφαση δράσεων, και 90 εκατομμύρια Ecu, 
που προορίζονται για τη δραστηριότητα με τις οποίες το 
ΚΚΕρ συμβάλλει στο πρόγραμμα αυτό και οι οποίες πρόκει­
ται να αποτελέσουν αντικείμενο χωριστής απόφασης του Συμ­
βουλίου. 
2. Από το ποσό των 50 εκατομμυρίων Ecu αφαιρούνται 0,5 
εκατομμύρια Ecu για τη συγκεντρωτική δράση διάδοσης και 
αξιοποίησης. Στο μειωμένο με τον τρόπο αυτό ποσό των 49,5 
εκατομμυρίων Ecu περιλαμβάνονται οι δαπάνες προσωπικού 
που δεν μπορούν να υπερβαίνουν το 16%ο. 
3. Ενδεικτική κατανομή των ποσών περιλαμβάνεται στο 
παράρτημα II. 
4. Σε περίπτωση που λαμβάνεται απόφαση εκ μέρους του 
Συμβουλίου, κατ'εφαρμογή του άρθρου 1 παράγραφος 4 της 
απόφασης 90/221/Ευρατόμ, ΕΟΚ, η παρούσα απόφαση τρο­
ποποιείται για να ληφθεί υπόψη η προαναφερόμενη απόφαση. 5. Η αρμόδια επί του προϋπολογισμού αρχή προσδιορίζει 
τα κονδύλια που διατίθενται κάθε οικονομικό έτος. 
Άρθρο 3 
Οι τρόποι εκτέλεσης του προγράμματος καθορίζονται στο 
παράρτημα III. 
Άρθρο 4 
Το ποσοστό της χρηματοδοτικής συμμετοχής της Κοινό­
τητας καθορίζεται σύμφωνα με το παράρτημα IV της απόφα­
σης 90/221/Ευρατόμ, ΕΟΚ. 
Άρθρο 5 
1. Κατά τη διάρκεια του έτους 1992, η Επιτροπή προβαίνει 
σε επανεξέταση του προγράμματος και διαβιβάζει έκθεση 
σχετικά με τα αποτελέσματα της εν λόγω επανεξέτασης προς 
το Συμβούλιο και το Ευρωπαϊκό Κοινοβούλιο, η οποία συνο­
δεύεται, ενδεχομένως, από προτάσεις τροποποιήσεων. 
2. Κατά τη λήξη του προγράμματος, η Επιτροπή αξιολογεί 
τα αποτελέσματα που έχουν επιτευχθεί. Διαβιβάζει σχετική 
έκθεση προς το Συμβούλιο και το Ευρωπαϊκό Κοινοβούλιο. 
3. Οι εκθέσεις συντάσσονται με βάση τους στόχους που 
καθορίζονται στο παράρτημα Ι της παρούσας απόφασης και 
σύμφωνα με τις διατάξεις του άρθρου 2 παράγραφος 4 της 
απόφασης 90/221/Ευρατόμ, ΕΟΚ. 
Άρθρο 6 
1. Η Επιτροπή διασφαλίζει την εκτέλεση του προγράμμα­
τος. Επικουρείται από επιτροπή συμβουλευτικού χαρακτήρα, 
στο εξής καλούμενη «η επιτροπή», που αποτελείται από τους 
αντιπροσώπους των κρατών μελών και προεδρεύεται από τον 
αντιπρόσωπο της Επιτροπής. 
2. Οι συμβάσεις που συνάπτονται από την Επιτροπή διέπουν 
τα δικαιώματα και τις υποχρεώσεις κάθε μέρους, συμπερι­
λαμβανόμενων των διαδικασιών διάδοσης, προστασίας και 
αξιοποίησης των αποτελεσμάτων της έρευνας, σύμφωνα με 
τις διατάξεις που έχουν θεσπιστεί κατ'εφαρμογή του 
άρθρου 130 Ι δεύτερο εδάφιο της συνθήκης. 
3. Κάθε χρόνο καταρτίζεται και αναπροσαρμόζεται, κατά 
περίπτωση, πρόγραμμα εργασιών που καθορίζει τους λεπτο­
μερείς στόχους και τον τύπο των έργων που πρέπει να αναλη­
φθούν, καθώς και τις αντίστοιχες δημοσιονομικές διατάξεις 
που πρέπει να θεσπιστούν. Η Επιτροπή καταρτίζει τις 
προσκλήσεις προς υποβολή προτάσεων έργων με βάση τα 
ετήσια προγράμματα εργασιών. 
Άρθρο 7 
1. Στις περιπτώσεις που αναφέρονται στο άρθρο 8 παράγρα­
φος 1, ο αντιπρόσωπος της Επιτροπής υποβάλλει στην εν 
λόγω επιτροπή σχέδιο των μέτρων που πρέπει να ληφθούν. 
16. 7. 90 Επίσημη Εφημερίδα των Ευρωπαϊκών Κοινοτήτων Αριθ. C 174/37 
Η επιτροπή διατυπώνει τη γνώμη της για το σχέδιο αυτό μέσα 
σε προθεσμία που μπορεί να ορίζει ο πρόεδρος ανάλογα με 
τον επείγοντα χαρακτήρα του θέματος. Η γνώμη διατυπώνεται 
με την πλειοψηφία που προβλέπεται στο άρθρο 148 παράγρα­
φος 2 της συνθήκης για την έκδοση των αποφάσεων τις 
οποίες το Συμβούλιο καλείται να λάβει μετά από πρόταση της 
Επιτροπής. Κατά τις ψηφοφορίες στο πλαίσιο της επιτροπής, 
οι ψήφοι των αντιπροσώπων των κρατών μελών σταθμίζονται 
σύμφωνα με το εν λόγω άρθρο. Ο πρόεδρος δεν λαμβάνει 
μέρος στην ψηφοφορία. 
2. Η Επιτροπή θεσπίζει τα προβλεπόμενα μέτρα, όταν αυτά 
είναι σύμφωνα με τη γνώμη της επιτροπής. 
3. Εάν τα προβλεπόμενα μέτρα δεν είναι σύμφωνα με τη 
γνώμη της επιτροπής, ή εάν δεν έχει διατυπωθεί σχετική 
γνώμη, η Επιτροπή υποβάλλει αμέσως προς το Συμβούλιο 
πρόταση σχετικά με τα μέτρα που πρέπει να ληφθούν. Το 
Συμβούλιο αποφασίζει με ειδική πλειοψηφία. 
Άρθρο 8 
1. Η διαδικασία που καθορίζεται στο άρθρο 7 εφαρμόζεται 
για: 
— την κατάρτιση και την αναπροσαρμογή των προγραμμά­
των εργασιών που αναφέρονται στο άρθρο 6 παράγρα­
φος 3, 
— την αξιολόγηση των έργων που αναφέρονται στο σημείο 2 
του παραρτήματος III, καθώς και του προβλεπόμενου 
ποσού της κοινοτικής χρηματοδοτικής συμμετοχής, 
εφόσον τα έργα αυτά υποβάλλονται με τη συνήθη διαδι­
κασία που αναφέρεται στο σημείο 4 του παραρτήματος III 
και το εν λόγω ποσό υπερβαίνει τα 5 εκατομμύρια Ecu, 
— την αξιολόγηση όλων των έργων που υποβάλλονται με 
την έκτακτη διαδικασία που αναφέρεται στο σημείο 4 του 
παραρτήματος III, καθώς και του προβλεπόμενου ποσού 
της κοινοτικής χρηματοδοτικής συμμετοχής, 
— τα μέτρα που πρέπει να ληφθούν για την αξιολόγηση του 
προγράμματος. 
2. Η Επιτροπή μπορεί να ζητεί τη γνώμη της επιτροπής για 
κάθε ζήτημα που εμπίπτει στο πεδίο εφαρμογής του προγράμ­
ματος. 
3. Η Επιτροπή ενημερώνει την επιτροπή σχετικά με: 
— την πρόοδο του προγράμματος, — τα σχέδια προσκλήσεων προς υποβολή προτάσεων έργων 
που αναφέρονται στο άρθρο 6 παράγραφος 3, 
— τα έργα, που αναφέρονται, στο σημείο 2 του παραρτή­
ματος III, που υποβάλλονται με τη συνήθη διαδικασία, 
για τα οποία η συμμετοχή της Κοινότητας δεν υπερβαίνει 
τα 5 εκατομμύρια Ecu, καθώς και τα αποτελέσματα της 
αξιολόγησης τους, 
— τα συνοδευτικά μέτρα, που αναφέρονται στο σημείο 2 του 
παραρτήματος III, 
— τις συντονισμένες δράσεις, που αναφέρονται στο σημείο 2 
του παραρτήματος III. 
Άρθρο 9 
Κατά την εκτέλεση του παρόντος προγράμματος είναι επίσης 
δυνατόν να αποφασιστούν, αν παραστεί ανάγκη, συμπλη­
ρωματικά προγράμματα κατά την έννοια του άρθρου 130 Κ, 
συμμετοχές κατά την έννοια του άρθρου 130 Λ και κοινές 
επιχειρήσεις ή κάθε άλλη δομή κατά την έννοια του άρθρου 
130 Ν της συνθήκης. 
Άρθρο 10 
Στις περιπτώσεις που η συνεργασία με τρίτες χώρες και διε­
θνείς οργανισμούς που αποβλέπει στην επίτευξη των στόχων 
του παρόντος προγράμματος απαιτεί νομικές δεσμεύσεις 
μεταξύ της Κοινότητας και των ενεχόμενων τρίτων μερών, η 
Επιτροπή εξουσιοδοτείται, σύμφωνα με το άρθρο 130 Μ της 
συνθήκης, να διαπραγματεύεται διεθνείς συμφωνίες για τον 
καθορισμό των κανόνων που διέπουν την συνεργασία αυτή. 
Η απόφαση για τη σύναψη των εν λόγω συμφωνιών θεσπίζεται 
σύμφωνα με τη διαδικασία που αναφέρεται στο άρθρο 130 Ο 
παράγραφος 2 της συνθήκης. 
Άρθρο Π 
Η παρούσα απόφαση απευθύνεται στα κράτη μέλη. 
ΠΑΡΑΡΤΗΜΑ Ι 
Επιστημονικοί και τεχνικοί στόχοι και περιεχόμενο 
Οι προσανατολισμοί του τρίτου προγράμματος-πλαισίου, οι επιστημονικοί και τεχνικοί στόχοι που εξυπηρετεί και 
τα κίνητρα από τα οποία εμπνέεται αποτελούν αναπόσπαστο μέρος του παρόντος ειδικού προγράμματος. 
Η παράγραφος 2Γ του παραρτήματος II του εν λόγω προγράμματος-πλαισίου αποτελεί αναπόσπαστο μέρος του 
παρόντος ειδικού προγράμματος. 
Ο σκοπός είναι να βελτιωθούν οι μετρήσεις, οι τεχνικές δοκιμών και οι χημικές αναλύσεις, στις περιπτώσεις που 
δεν είναι επαρκώς ακριβείς και, κατά συνέπεια, τα πειραματικά εργαστήρια δεν μπορούν να συμφωνήσουν επί των 
αποτελεσμάτων τους, καθώς και στις περιπτώσεις που οι μέθοδοι μετρήσεων δεν ικανοποιούν επαρκώς τις νέες 
προκλήσεις της βιομηχανίας για τον έλεγχο της ποιότητας το·; περιβάλλοντος, των τροφών, της υγείας. 
Αριθ. C 174/38 Επίσημη Εφημερίδα των Ευρωπαϊκών Κοινοτήτων 16. 7. 90 
Οι ερευνητικές δραστηριότητες θα συνδέονται στενά με τις απαιτήσεις της εσωτερικής αγοράς (όπως ορίζεται στο 
Λευκό Βιβλίο για την ολοκλήρωση της εσωτερικής αγοράς)(') και με την εφαρμογή πολιτικών της Κοινότητας σε 
ειδικούς τομείς. Θα διασφαλιστεί επίσης ο στενός συντονισμός με συναφή ερευνητικά προγράμματα. 
Βασικά και υπό το φως των προαναφερθέτων στοιχείων, ακολουθεί παρακάτω η αναλυτική περιγραφή του περιεχομέ­
νου του παρόντος ειδικού προγράμματος. 
Πεδίο 1: Υποστήριξη των κανονισμών και των οδηγιών 
Στόχος είναι να βελτιωθούν οι μέθοδοι που οδηγούν σε αξιόπιστα και διεθνώς αποδεκτά αποτελέσματα για την 
εφαρμογή των οδηγιών, ειδικότερα όσον αφορά τα τρόφιμα, το περιβάλλον και την υγεία. 
Το έργο θα αφορά την ανάπτυξη, βελτίωση και εναρμόνιση των μεθόδων δοκιμών που απαιτούνται για την 
προετοιμασία νέων κανονισμών και οδηγιών σχετικά με τη γεωργία, το περιβάλλον, την υγεία και τα βιομηχανικά 
προϊόντα. 
Όσον αφορά τους ισχύοντες κανονισμούς και οδηγίες δυσκολίες μπορεί να παρουσιαστούν κατά την εφαρμογή και 
την εναρμόνιση των μεθόδων. Για παράδειγμα, έργο θα επιτελεστεί εν προκειμένω για την ενίσχυση της συνεργασίας 
μεταξύ των εργαστηρίων ελέγχου τροφίμων έτσι ώστε να εναρμονιστούν οι μέθοδοι και τα αποτελέσματα· να 
εναρμονιστεί ο εντοπισμός ορμονών στο κρέας, και επικίνδυνων ουσιών στην ατμόσφαιρα των τόπων απασχόλησης 
και για να βελτιωθεί η ποιότητα των χημικών αναλύσεων στο πλαίσιο της επικείμενης εκστρατείας ελέγχου της 
ρύπανσης της Βόρειας Θάλασσας. 
Πεδίο 2: Προβλήματα δοκιμών κατά τομείς 
Στόχος είναι η συμβολή στην εφαρμογή της «σφαιρικής προσέγγισης στο θέμα της αξιολόγησης της πιστότητας» 
των βιομηχανικών προϊόντων [ψήφισμα του Συμβουλίου της 21/12/1989(2)], μέσω της ενίσχυσης της προτυποποίησης 
στην Ευρώπη, της διαπίστευσης των εργαστηρίων και της αμοιβαίας αναγνώρισης. 
Οι εργασίες θα περιλάβουν: την εκτέλεση έργων από συμπράξεις για την επίλυση προβλημάτων μετρήσεων και 
δοκιμών που προκύπτουν στο πλαίσιο της προπαρασκευής νέων ευρωπαϊκών προτύπων (CEN/CENELEQ-έργα 
εκτελούμενα από συμπράξεις για την επίλυση προβλημάτων μέτρησης που αντιμετωπίζει η βιομηχανία κατά την 
εφαρμογή των προτύπων, ειδικότερα προκειμένου να αποφευχθεί το φαινόμενο τα εργαστήρια να καταλήγουν σε 
διαφορετικά αποτελέσματα όταν χρησιμοποιούν την ίδια καθιερωμένη μέθοδο· οργάνωση των συγκρίσεων μεταξύ 
εργαστηρίων για να διευκολυνθούν οι συμφωνίες αμοιβαίας αναγνώρισης μεταξύ των εργαστηρίων δοκιμών. 
Πεδίο 3: Κοινές μέθοδοι βαθμονόμησης για την Κοινότητα 
Ο στόχος είναι η ενίσχυση σχεδίων ανάπτυξης των μεθόδων βαθμονόμησης που απαιτούνται από τα εργαστήρια 
δοκιμών της Κοινότητας, η διασφάλιση της κοινής βάσης για την εκτέλεση μετρήσεων και δοκιμών και η δυνατότητα 
σύγκρισης των μετρήσεων με αντίστοιχες που εκτελούνται εκτός Κοινότητας. 
Σε τομείς όπως τα τρόφιμα, η γεωργία, το περιβάλλον και οι βιοϊατρικές αναλύσεις τα μέσα βαθμονόμησης θα 
αποτελέσουν υλικά αναφοράς που θα χρησιμοποιούνται κατά κύριο λόγο από τα εργαστήρια προκειμένου να 
καθιερωθεί η δυνατότητα αναγωγής των αναλύσεων ή δοκιμών τους σε κοινά σημεία αναφοράς. Παρομοίως, πρότυπα 
μεταφοράς θα αναπτυχθούν για μικρότερα εθνικά εργαστήρια μετρολογίας που θα συνδέονται με μεγαλύτερους 
οργανισμούς. Η ενέργεια αυτή θα εκτελεστεί λαμβάνοντας ιδιαίτερα υπόψη τις ανάγκες των νεώτερων κρατών μελών. 
Πεδίο 4: Ανάπτυξη νέων μεθόδων μετρήσεων 
Στόχος είναι να αναπτυχθούν νέες μέθοδοι μετρήσεων που απαιτούνται για την εφαρμογή των κοινοτικών πολιτικών. 
Οι εργασίες σ'αυτόν τον τομέα θα περιλάβουν: μεθόδους για τη βαθμονόμηση εργαλείων που χρησιμοποιούνται σε 
αυτοματοποιημένα συστήματα βιομηχανικής παραγωγής (πρόγραμμα που εκτελείται σε συνεργασία με τα προγράμ­
ματα ΤΠ και βιομηχανικών τεχνολογιών)· μεθόδους μέτρησης για άκρως μικρές διαστάσεις (μικρομετρολογία) που 
εφαρμόζονται στη μικροηλεκτρονική, στα δομικά μέρη οπτικών συσκευών (σε συντονισμό με το πρόγραμμα ΤΠ)· 
έρευνα και ανάπτυξη των αρχών μέτρησης που θα μπορούσαν να οδηγήσουν σε νέες συσκευές μέτρησης· βελτιωμένες 
και ταχύτερες μεθόδους ελέγχου τροφίμων μεθόδους για τον καθορισμό του χημικού τύπου των ρυπογόνων στοιχείων 
(περιβάλλον) και ελέγχου της ρύπανσης του περιβάλλοντος απασχόλησης· νέες μεθόδους που είναι απαραίτητες για 
την πιστοποίηση υλικών αναφοράς, ειδικότερα στον τομέα των βιοϊατρικών αναλύσεων. 
(') COM(85)310. 
(2) ΕΕαριθ. C 10 της 16. 1. 1990. 
16. 7. 90 Επίσημη Εφημερίδα των Ευρωπαϊκών Κοινοτήτων Αριθ. C 174/39 
ΠΑΡΑΡΤΗΜΑ II 
Ενδεικτική κατανομή των δαπανών για την περίοδο 1990-1994 
(σε%) 
Πεδίο 1: Υποστήριξη των κανονισμών και οδηγιών 15-25 
Πεδίο 2: Προβλήματα δοκιμών κατά τομείς 15-25 
Πεδίο 3: Υποστήριξη των μεθόδων βαθμονόμησης 25-35 
Πεδίο 4: Ανάπτυξη νέων μεθόδων μετρήσεων 25-35 
Η κατανομή δαπανών μεταξύ των διαφόρων ερευνητικών πεδίων, δεν αποκλείει την δυνατότητα επικάλυψης περισσο­
τέρων του ενός πεδίων από ένα πρόγραμμα. 
ΠΑΡΑΡΤΗΜΑ III 
Τρόποι εκτέλεσης του προγράμματος 
και δραστηριότητες διάδοσης και αξιοποίησης 
των αποτελεσμάτων του 
1. Η Επιτροπή θέτει σε εφαρμογή το πρόγραμμα με βάση το επιστημονικό και τεχνικό περιεχόμενο που ορίζεται 
στο παράρτημα Ι. 
2. Οι τρόποι εκτέλεσης του προγράμματος, που αναφέρονται στο άρθρο 3, καλύπτουν, τα έργα έρευνας και 
τεχνολογικής ανάπτυξης, τα συνοδευτικά μέτρα και τις συντονισμένες δράσεις. 
Οι ερευνητικές δραστηριότητες του Κοινού Κέντρου Ερευνών θα αποτελέσουν αντικείμενο μιας ειδικής απόφασης 
του Συμβουλίου. 
Τα έργα αποτελούν αντικείμενο συμβάσεων κοινής δαπάνης στον τομέα της έρευνας και τεχνολογικής ανάπτυξης. 
Τα συνοδευτικά μέτρα συνίστανται στην εφαρμογή των μέσων που εξασφαλίζουν την καλή τεχνική εκτέλεση, 
τη διαχείριση και την αξιολόγηση του προγράμματος, καθώς και την κατάλληλη διάδοση των αποτελεσμάτων 
και τη δυνατότητα πρόσβασης σ'αυτά, το συντονισμό, την κατάρτιση και τη ευαισθητοποίηση των συμμετεχόντων 
στο πρόγραμμα. 
Οι συντονισμένες δράσεις είναι εκείνες που καθορίζονται στο δημοσιονομικό κανονισμό. 
3. Οι συμμετέχοντες στα έργα πρέπει να είναι φυσικά ή νομικά πρόσωπα εγκατεστημένα στην Κοινότητα, όπως 
πανεπιστήμια, οργανισμοί έρευνας και βιομηχανικές επιχειρήσεις, συμπεριλαμβανομένων των μικρομεσαίων 
επιχειρήσεων, ή των ενώσεων των τελευταίων, και ιδίως των Ευρωπαϊκών Ομίλων Οικονομικού Σκοπού (ΕΟΟΣ). 
Τα φυσικά ή νομικά πρόσωπα που είναι εγκατεστημένα τις χώρες που έχουν συνάψει με την Κοινότητα συμφωνίες 
σε θέματα επιστημονικής και τεχνικής έρευνας, μπορούν να συμμετάσχουν στα έργα που αναλαμβάνονται στο 
πλαίσιο του παρόντος προγράμματος, με βάση το κριτήριο του αμοιβαίου συμφέροντος. Οι κατ'αυτόν τον τρόπο 
επιλεγόμενοι συμβαλλόμενοι δεν επωφελούνται της χρηματοδοτικής συμμετοχής της Κοινότητας, συμμετέχουν 
δε στις γενικές διοικητικές δαπάνες. 
4. Τα έργα επιλέγονται σύμφωνα με την ακόλουθη σειρά προτεραιότητας, και η πρώτη μεν μέθοδος αποτελεί τον 
κανόνα, ενώ η δεύτερη την εξαίρεση: 
Οι συμμετέχοντες στα έργα επιλέγονται με βάση τη συνήθη διαδικασία των προσκλήσεων προς υποβολή 
προτάσεων που αναφέρεται στο άρθρο 6 παράγραφος 3, η οποία δημοσιεύεται στην Επίσημη Εφημερίδα των 
Ευρωπαϊκών Κοινοτήτων. 
Η Επιτροπή μπορεί, εξάλλου, να εγκρίνει προτάσεις, σύμφωνα με έκτακτη διαδικασία και υπό τις προϋποθέσεις 
που αναφέρονται κατωτέρω, εφόσον αυτές παρουσιάζουν ιδιαίτερα ευνοϊκές προοπτικές και συμβάλλουν σημα­
ντικά στην πρωτοτυπία του προτεινόμενου θέματος, στην καινοτομία της επιστημονικής και τεχνικής προσέγγισης 
και στη μεθοδολογία εκτέλεσης, λαμβάνοντας επίσης υπόψη τον ιδιαίτερο χαρακτήρα των υποψηφίων. 
Αριθ. C 174/40 Επίσημη Εφημερίδα των Ευρωπαϊκών Κοινοτήτων 16. 7. 90 
Η ευνοϊκή τεχνική αξιολόγηση των εν λόγω προτάσεων δεν αποτελεί αυτή καθαυτή ικανοποιητική δικαιολογία 
για την έγκριση ενός έργου. Πράγματι η έκτακτη διαδικασία μπορεί να εφαρμοστεί μόνο εφόσον ελεγχθεί ότι η 
φύση του έργου, όπως ορίζεται ανωτέρω, δεν δικαιολογεί τη χρήση της κανονικής διαδικασίας πρόσκλησης 
προς υποβολή προτάσεων. 
Η έκτακτη διαδικασία πρέπει να ολοκληρωθεί πριν τη συνήθη διαδικασία, ούτως ώστε να είναι δυνατόν να 
καθοριστεί με ακρίβεια το διαθέσιμο ποσό της κοινοτικής χρηματοδοτικής συμμετοχής στα έργα που επιλέγονται 
με τη συνήθη διαδικασία. Η ημερομηνία λήξεως για την έκτακτη διαδικασία δημοσιεύεται κάθε χρόνο στην 
Επίσημη Εφημερίδα των Ευρωπαϊκών Κοινοτήτων. 
Το ποσό της κοινοτικής χρηματοδοτικής συμμετοχής για όλα τα έργα που εγκρίνονται με βάση την έκτακτη 
διαδικασία αποφασίζεται κάθε χρόνο, ανάλογα με τα έργα που επιλέγονται και σύμφωνα με ιδιαίτερα αυστηρά 
κριτήρια ποιότητας. Το ποσό αυτό, δεν μπορεί σε οποιαδήποτε περίπτωση να υπερβαίνει το 15%, είναι δε 
δυνατόν να αναθεωρείται κάθε χρόνο με βάση την κτηθείσα εμπειρία. 
Η Επιτροπή συντάσσει οδηγό στον οποίο αναφέρονται όλοι οι κανόνες που εφαρμόζονται κατά την έκτακτη 
αυτή διαδικασία προκειμένου να διασφαλίζεται πλήρης διαφάνεια. 
5. Στα έργα πρέπει να συμμετέχουν τουλάχιστον δύο ανεξάρτητοι μεταξύ τους εταίροι, εγκατεστημένοι σε διαφο­
ρετικά κράτη μέλη. 
6. Η Επιτροπή μπορεί να ενθαρρύνει τους συμμετέχοντες να συγκροτήσουν Ευρωπαϊκό Όμιλο Οικονομικού Σκοπού 
(ΕΟΟΣ) ή να προβούν σε άλλες ρυθμίσεις για την εκτέλεση έργων, όπως είναι τα έργα μεγάλης κλίμακας που 
επιτρέπουν την αποκεντρωμένη διαχείριση σύμφωνα με τις ιδιαιτερότητες του έργου. 
7. Οι γνώσεις που αποκτώνται κατά την εκτέλεση των έργων διαδίδονται, αφενός, στο πλαίσιο του ειδικού 
προγράμματος και, αφετέρου, μέσω συγκεντρωτικής δράσης, σύμφωνα με την απόφαση που αναφέρεται στο άρθρο 
4 τρίτο εδάφιο της απόφασης 90/221/Ευρατόμ, ΕΟΚ. 
Πρόταση απόφασης του Συμβουλίου περί θεσπίσεως ειδικού προγράμματος έρευνας και τεχνολογικής 
ανάπτυξης στον τομέα του περιβάλλοντος (1990-1994) 
COM(90) 158 τελικό — SYN263 
(Υποβλήθηκε από την Επιτροπή στις 3 Μαΐου 1990) 
(90/C 174/06) 
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, 
Έχοντας υπόψη: 
τη συνθήκη για την ίδρυση της Ευρωπαϊκής Οικονομικής 
Κοινότητας, και ιδίως το άρθρο 130 Ο παράγραφος 2, 
την πρόταση της Επιτροπής, 
Σε συνεργασία με το Ευρωπαϊκό Κοινοβούλιο, 
Έχοντας υπόψη τη γνώμη της Οικονομικής και Κοινωνικής 
Επιτροπής, 
Εκτιμώντας: 
ότι, με την απόφαση 90/221/Ευρατόμ, ΕΟΚί1), το Συμβούλιο 
έχει θεσπίσει το τρίτο πρόγραμμα-πλαίσιο για τις κοινοτικές 
δράσεις έρευνας και τεχνολογικής ανάπτυξης (1990-1994) στο 
οποίο καθορίζονται ιδίως οι δραστηριότητες που πρέπει να 
αναληφθούν στον τομέα του περιβάλλοντος· ότι η παρούσα απόφαση πρέπει να ληφθεί με βάση τα σημεία 
αιτιολογικής σκέψης που εκτίθενται στο προοίμιο της εν 
λόγω απόφασης· 
ότι το άρθρο 130 Ι της συνθήκης προβλέπει ότι η εφαρμογή 
του προγράμματος-πλαισίου πραγματοποιείται μέσω ειδικών 
προγραμμάτων που αναπτύσσονται στο εσωτερικό κάθε δρά­
σης· 
ότι το Κοινό Κέντρο Ερευνών, από την πλευρά του, συμβάλ­
λει στην υλοποίηση των εν λόγω δράσεων με το δικό του 
πρόγραμμα· 
ότι είναι σκόπιμο να εκτιμηθεί το ποσό των κοινοτικών χρη­
ματοδοτικών πόρων που απαιτείται για την εκτέλεση του 
παρόντος ειδικού προγράμματος· ότι το οριστικό ποσό 
πρόκειται να καθοριστεί από την αρμόδια επί του προϋπολο­
γισμού αρχή σύμφωνα με τις δημοσιονομικές προοπτικές που 
καλύπτουν την περίοδο 1988-1992, και περιλαμβάνονται στη 
διοργανική συμφωνία της 29ης Ιουνίου 1988 (^), καθώς και 
σύμφωνα με τις ενδεχόμενες μελλοντικές δημοσιονομικές 
προοπτικές που καλύπτουν την περίοδο 1993/94· 
(') ΕΕαριθ. L 117 της 8. 5. 1990, σ. 28. (2) ΕΕ αριθ. L 185 της 15. 7. 1988, σ. 33.